夜登鑑遠觀江南野燒作
作者：米芾
朝代：宋

paragraphs: 君不見紅旗一卷無奔北，龍驤將軍初下蜀。
又不見天兵十萬領藩曹，百丈靈旗照江國。
高樓夜登有鑒賞，江南野燒深山谷。
烈勢已覺逼南辰，龍蛇膏血如爆竹。
故應玉石俱被焚，老樵拾炭投斧斤。
長松巨梓中大厦，一隨烈焰同塵埃。
人言木自爲風戛，木中生火自焚爇。
欲知利害日相磨，此火害人尤慘熱。